CELEX: 62010TO0573
Language: el
Date: 2012-03-08
Title: Διάταξη του Γενικού Δικαστηρίου (δεύτερο τμήμα) της 8ης Μαρτίου  2012. # Octapharma Pharmazeutika Produktionsgesellschaft mbH κατά Ευρωπαϊκού Οργανισμού Φαρμάκων (EMA). # Φάρμακα για ανθρώπινη χρήση - Τροποποιήσεις του κύριου αρχείου πλάσματος (ΚΑΠ) - Τέλη που καταβάλλονται στον ΕΟΦ - Βλαπτική πράξη - Πράξη αμιγώς επιβεβαιωτική - Προσφυγή προδήλως απαράδεκτη. # Υπόθεση T-573/10.

Διάταξη του Γενικού Δικαστηρίου (δεύτερο τμήμα) της 8ης Μαρτίου 2012 — Octapharma Pharmazeutika κατά EMA
      (Υπόθεση T‑573/10)
      «Φάρμακα για ανθρώπινη χρήση — Τροποποιήσεις του κύριου αρχείου πλάσματος (ΚΑΠ) — Τέλη που καταβάλλονται στον EMA — Βλαπτική πράξη — Αμιγώς επιβεβαιωτική πράξη — Προδήλως απαράδεκτο»
      1.                     Προσφυγή ακυρώσεως — Πράξεις δεκτικές προσφυγής — Έννοια — Πράξεις παράγουσες δεσμευτικά έννομα αποτελέσματα — Πράξεις μεταβάλλουσες
            τη νομική κατάσταση του προσφεύγοντος — Διοικητική επικύρωση όσον αφορά τα τέλη που οφείλονται στον Ευρωπαϊκό Οργανισμό Φαρμάκων
            — Δεν περιλαμβάνεται (Άρθρο 263 ΣΛΕΕ· κανονισμός 297/95 του Συμβουλίου, άρθρο 10 § 1) (βλ. σκέψεις 32-35)
      2.                     Προσφυγή ακυρώσεως — Πράξεις δεκτικές προσφυγής — Έννοια — Πράξεις παράγουσες δεσμευτικά έννομα αποτελέσματα — Πράξεις μεταβάλλουσες
            τη νομική κατάσταση του προσφεύγοντος — Τιμολόγιο του Ευρωπαϊκού Οργανισμού Φαρμάκων καθορίζον το ακριβές ποσό των τελών που
            οφείλονται για την εξέταση των τροποποιήσεων των όρων άδειας κυκλοφορίας στην αγορά και την προθεσμία καταβολής του — Ηλεκτρονικό
            μήνυμα του Ευρωπαϊκού Οργανισμού Φαρμάκων που απορρίπτει αίτηση μειώσεως των τελών — Περιλαμβάνεται (Άρθρο 263 ΣΛΕΕ· κανονισμός
            2343/2002 της Επιτροπής, άρθρα 53 §§ 2 και 3 και 57 § 1) (βλ. σκέψεις 37-45, 51)
      3.                     Διαδικασία — Προθεσμίες ασκήσεως προσφυγής — Εκπρόθεσμη άσκηση — Συγγνωστή πλάνη — Έννοια — Μη άσκηση προσφυγής λόγω ηλεκτρονικού
            μηνύματος του Ευρωπαϊκού Οργανισμού Φαρμάκων που ενημερώνει τον ενδιαφερόμενο για τον τρόπο υποβολής αιτήσεως μειώσεως ενός
            οφειλομένου τέλους — Δεν εμπίπτει (Άρθρο 263, εδ. 6, ΣΛΕΕ) (βλ. σκέψεις 47-49)
      4.                     Προσφυγή ακυρώσεως — Προσφυγή βάλλουσα κατά αποφάσεως επιβεβαιώνουσας προηγούμενη απόφαση μη προσβληθείσα εμπροθέσμως — Απαράδεκτο
            — Έννοια της επιβεβαιωτικής αποφάσεως — Απόφαση υπενθυμίζουσα τη νομική βάση προγενέστερης αποφάσεως και συνιστώσα απάντηση
            σε νέο επιχείρημα που προβλήθηκε μετά τη λήξη της προθεσμίας ασκήσεως προσφυγής κατά της προγενέστερης αποφάσεως — Εμπίπτει
            (Άρθρο 263 ΣΛΕΕ) (βλ. σκέψεις 54-60)
      Αντικείμενο 
      
         
               Αίτημα ακυρώσεως του από 21 Οκτωβρίου 2010 εγγράφου (EMA/643425/2010) με το οποίο ο Ευρωπαϊκός Οργανισμός Φαρμάκων (EMA) αρνήθηκε
                  να επιστρέψει στην προσφεύγουσα το ποσό των 180 700 ευρώ που αντιστοιχούσε στη διαφορά μεταξύ, αφενός, αυτού που η προσφεύγουσα
                  κατέβαλε ως τέλη για την εξέταση των τροποποιήσεων των όρων άδειας κυκλοφορίας στην αγορά για φάρμακα προοριζόμενα για ανθρώπινη
                  χρήση και κτηνιατρικά φάρμακα και, αφετέρου, του ποσού που όφειλε, κατά τη γνώμη της, να καταβάλει. 
               
            Διατακτικό 
      Το Γενικό Δικαστήριο διατάσσει:
      
         
                  1)
               
               
                  
               
               
                  	Απορρίπτει την προσφυγή.
               
            
         
                  2)
               
               
                  
               
               
                  	Καταδικάζει την Octapharma Pharmazeutika Produktionsgesellschaft mbH στα δικαστικά έξοδα.